Artik & Asti

«Artik & Asti» , Ուկրաինայի փոփ-խումբ, որը հիմնադրվել է 2010 թվականին` պրոդյուսեր և կատարող Արտյոմ Ուրիխինի (կեղծանուն Արթիկ) կողմից։ Խումբը բաղկացած է երկու մասնակցից` Արթիկից (Արտեմ) և Աստիից (Աննա)։

Պատմություն 
2010 թվականին պրոդյուսեր Արտեմ Ուրիխինը ստեղծեց նոր երաժշտական նախագիծ, բայց դրա համար անհրաժեշտ էր վոկալիստ։ Համացանցում նա հանդիպել է երգչուհի Աննա Ձյուբայի ձայնագրությունը և նրան առաջարկել է համագործակցել։ Կիևի երաժշտական ստուդիայում նրանք ձայնագրեցին իրենց առաջին համատեղ ստեղծագործությունը։

Արթիկի և Աստիի առաջին երգը «Հակաստրեսն» է։ Նրանց երկրորդ երգը՝ «Իմ վերջին հույսը»ՙ հայտնվեց ռադիո-ռոտացիայում և ձեռք բերեց մեծ համբավ։ Այս երգի տեսահոլովակը մի քանի ամսում Youtube-ում հավաքել է 1,5 միլիոն դիտում. Խումբը բազմիցս հանդես է եկել Ռուսաստանում և Եվրոպայում։

2013 թվականին թողարկեցին իրենց դեբյուտային ալբոմը՝ #Դրախտը մեկն է երկուսի համար։ 2014 թվականին  Artik & Asti-ն առաջադրվել են «Լավագույն առաջընթաց» անվանակարգում` ռուսական MusicBox-ի երաժշտական մրցանակի համար։ 2015 թվականի փետրվարին տեղի ունեցավ իրենց երկրորդ ալբոմի թողարկումը՝ «Այստեղ և այժմ», որը ներառում էր 12 երգ։ Ըստ Յանդեքս.Մյուզիքի և Յանդեքս.Ռադիոյի, այս ալբոմը դարձավ 2015 թվականին Ռուսաստանում ամենատարածվածներից մեկը։ 2016 թվականին փետրվարին խումբը ներկայացրեց իր «Քեզ ամեն ինչ կարելի է» երգի տեսահոլովակը։ Ռեժիսոր Ռինա Կասյուրան որոշեց տեսահոլովակը նկարահանել «Մոխրագույնի հիսուն երանգները» ֆիլմի ոգով։ Տեսահոլովակի հիմնական դերերը կատարեցին դերասանուհի Ագնիա Դիտկովսկիտեն և բալետի պարուհի Այհան Շինժին։ 2016 թվականին RU.TV հեռուստաընկերության մրցանակաբաշխությանը խումբը առաջադրվել է երկու անվանակարգերում` «Լավագույն սկիզբը» («Ոչ մեկին չեմ տա» երգը) և «Տեսանյութի լավագույն դերակատար» («Քեզ ամեն ինչ կարելի է» տեսանյութը)։ Muz-TV մրցանակաբաշխության ժամանակ խումբը առաջադրվել է «Տարվա բեկում» անվանակարգում։

2017 թվականի մարտի 7-ին ՎԿ-ի պաշտոնական էջում խմբի անդամները հրապարակեցին իրենց երրորդ ալբոմի թողարկման ամսաթիվը և անվանումը։

2017 թվականի մարտի 16-ին Artik & Asti-ն ներկայացրեց իր նոր երգը՝ «Անբաժանելի» նոր ալբոմից։

2021 թվականի նոյեմբերի 2-ին Արթիկը հայտարարեց երգչուհի Ասթի խմբից հեռանալու մասին։  Խումբն իր գործունեությունը շարունակել է այլ կազմով։

Խմբի կազմ

Artik 

Արտյոմ Ուրիխինին ծնվել է 1985 թվականի դեկտեմբերի 9-ին՝ Զապորոժիե քաղաքում։ 11 տարեկանում նա հետաքրքրված է հիփ հոփով։ Իր առաջին ձայնագրումը նա կատարել է 1997 թվականին։ Նա ելույթ է ունեցել տեղի ակումբներում։ 2003 թվականին նա հիմնեց «Կարատի» խումբը և տեղափոխվեց Կիև։ Նրա խումբը անմիջապես հայտնի դարձավ։ Հետագայում Արթիկը համագործակցում է բազմաթիվ հայտնի կատարողների հետ, որոնց այդ թվում էին Յուլիա Սավիչևան, Աննա Սեդոկովան, DJ Smash-ը, Իվան Դորնը։

Asti 
Աննա Ձյուբան ծնվել է 1990 թվականին հունիսի 24-ին, մեծացել է Չերկասի քաղաքում։ Փոքր տարիքից սկսած երաժշտություն էր սիրում։ Իր պատանեկության տարիներին նա ձայնագրում է իր առաջին երգերը։

Սկավառակագրություն

Տեսագրություն

Դիագրամներ 

«—» երգը չի ներկայացվել։

Մրցանակների ցանկ 
 2015 թվական
 «Ամենամյա երաժշտական մրցանակաբաշխությունում հաղթել է «Լավագույն փոփի նախագիծ» անվանակարգում։
 2016 թվական
 Արժանացել է «Ոսկե գրամոֆոն» մրցանակի` «Քեզ ամեն ինչ կարելի է» երգի համար։
 Արժանացել է «Գլխավոր լիգա» մրցանակի` «Քեզ ամեն ինչ կարելի է» երգի համար։
 2017 թվական
 Արժանացել է «Ոսկե գրամոֆոն» մրցանակի` «Անբաժան» և «Չեմ տա» երգերի համար։
 Արժանացել է «Գլխավոր լիգա» մրցանակի` «Անբաժան» երգի համար։

Ծանոթագրություններ 

Փոփ երաժիշտներ
Ուկրաինական երաժշտական խմբեր
«Ոսկե գրամաֆոն» մրցանակի դափնեկիրներ